CELEX: 32009L0059
Language: hu
Date: 2009-07-13 00:00:00
Title: Az Európai Parlament és a Tanács 2009/59/EK irányelve ( 2009. július 13. ) a kerekes mezőgazdasági vagy erdészeti traktorok visszapillantó tükreiről (kodifikált változat) (EGT-vonatkozású szöveg )

30.7.2009   
            
            
               HU
            
            
               Az Európai Unió Hivatalos Lapja
            
            
               L 198/9
            
         
      AZ EURÓPAI PARLAMENT ÉS A TANÁCS 2009/59/EK IRÁNYELVE
   
   (2009. július 13.)
   a kerekes mezőgazdasági vagy erdészeti traktorok visszapillantó tükreiről
   (kodifikált változat)
   (EGT-vonatkozású szöveg)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 95. cikkére,
   tekintettel a Bizottság javaslatára,
   tekintettel az Európai Gazdasági és Szociális Bizottság véleményére (1),
   a Szerződés 251. cikkében megállapított eljárásnak megfelelően (2),
   mivel:
   
               (1)
            
            
               A kerekes mezőgazdasági vagy erdészeti traktorok viszszapillantó tükreire vonatkozó tagállami jogszabályok közelítéséről szóló, 1974. június 25-i 74/346/EGK tanácsi irányelvet (3) több alkalommal jelentősen módosították (4). Az áttekinthetőség és ésszerűség érdekében ezt az irányelvet kodifikálni kell.
            
         
               (2)
            
            
               A 74/346/EGK irányelv egyike a mezőgazdasági vagy erdészeti traktorok, azok pótkocsijainak és cserélhető vontatott munkagépeinek, beleértve ezek rendszereit is, továbbá alkatrészeinek és önálló műszaki egységeinek típusjóváhagyásáról szóló, 2003. május 26-i 2003/37/EK európai parlamenti és tanácsi irányelvvel (5) felváltott, a kerekes mezőgazdasági vagy erdészeti traktorok típusjóváhagyására vonatkozó tagállami jogszabályok közelítéséről szóló, 1974. március 4-i 74/150/EGK tanácsi irányelv szerinti EK-típus-jóváhagyási rendszerre vonatkozó egyedi irányelveknek, és műszaki előírásokat állapít meg a mezőgazdasági vagy erdészeti traktorok visszapillantó tükreinek kiképzésére és felépítésére vonatkozóan. Ezek a műszaki előírások a tagállamok jogszabályainak közelítésére vonatkoznak annak érdekében, hogy a 2003/37/EK irányelv szerinti EK-típus-jóváhagyási eljárás alkalmazható legyen minden járműtípus esetében. Következésképpen a 2003/37/EK irányelv által a mezőgazdasági vagy erdészeti traktorokra meghatározott, a járműrendszerekre, alkatrészekre és önálló műszaki egységekre vonatkozó rendelkezések ezen irányelvre is alkalmazandók.
            
         
               (3)
            
            
               Ez az irányelv nem érinti a II. melléklet B. részében meghatározott irányelveknek a nemzeti jogba történő átültetésére és alkalmazására vonatkozó határidőkkel kapcsolatos tagállami kötelezettségeket,
            
         ELFOGADTA EZT AZ IRÁNYELVET:
   1. cikk
   (1)   „Mezőgazdasági vagy erdészeti traktor” minden olyan kerekes vagy lánctalpas, legalább kéttengelyű gépjármű, amelynek fő funkciója a vonóteljesítmény kifejtéséből áll, és amelyet különösen meghatározott eszközök, gépek vagy pótkocsik vontatására, tolására, hordozására vagy meghajtására alakítottak ki, és amelyet mezőgazdasági vagy erdészeti alkalmazásra szántak. E jármű teher vagy utasok szállítására is felszerelhető.
   (2)   Ezen irányelv csak az (1) bekezdésben meghatározott, pneumatikus gumiabronccsal felszerelt traktorokra vonatkozik, amelyek legnagyobb tervezési sebessége 6 és 40 km/h között van.
   2. cikk
   (1)   A tagállamok nem tagadhatják meg valamely traktor EK-típusjóváhagyását, a 2003/37/EK irányelv 2. cikkének u) pontjában említett okirat kiadását, illetve a nemzeti típusjóváhagyást a visszapillantó tükörre való hivatkozással, ha az megfelel ezen irányelv I. mellékletében foglalt előírásoknak.
   (2)   A tagállamok nem adhatják meg a 2003/37/EK irányelv 2. cikkének u) pontjában említett okiratot olyan traktortípusra, amely nem felel meg ezen irányelv előírásainak.
   A tagállamok megtagadhatják a nemzeti típusjóváhagyás megadását olyan traktortípus vonatkozásában, amely nem felel meg ezen irányelv előírásainak.
   3. cikk
   A tagállamok nem tagadhatják vagy tilthatják meg a traktorok nyilvántartásba vételét, értékesítését, első forgalomba helyezését vagy használatát a visszapillantó tükörre való hivatkozással, ha az megfelel az ezen irányelv I. mellékletében foglalt előírásoknak.
   4. cikk
   Az I. mellékletnek a műszaki fejlődéshez hozzáigazításához szükséges módosításokat a 2003/37/EK irányelv 20. cikk (3) bekezdésében előírt eljárásnak megfelelően kell elfogadni.
   5. cikk
   A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.
   6. cikk
   A II. melléklet A. részében meghatározott irányelvekkel módosított 74/346/EGK irányelv hatályát veszti a II. melléklet B. részében meghatározott irányelveknek a nemzeti jogba történő átültetésére és alkalmazására vonatkozó határidőkkel kapcsolatos tagállami kötelezettségek sérelme nélkül.
   A hatályon kívül helyezett irányelvre hivatkozásokat az ezen irányelvre való hivatkozásként kell értelmezni a III. mellékletben foglalt megfelelési táblázattal összhangban.
   7. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   Ezt az irányelvet 2010. január 1-jétől kell alkalmazni.
   8. cikk
   Ennek az irányelvnek a tagállamok a címzettjei.
   
      Kelt Brüsszelben, 2009. július 13-án.
      
         
            az Európai Parlament részéről
         
         
            az elnök
         
         H.-G. PÖTTERING
         
      
      
         
            a Tanács részéről
         
         
            az elnök
         
         E. ERLANDSSON
         
      
   
   
      (1)  HL C 256., 2007.10.27., 31. o.
   
      (2)  Az Európai Parlament 2007. szeptember 25-i véleménye (HL C 219. E, 2008.8.28., 67. o.) és a Tanács 2009. június 22-i határozata.
   
      (3)  HL L 191., 1974.7.15., 1. o.
   
      (4)  Lásd a II. melléklet A. részét.
   
      (5)  HL L 171., 2003.7.9., 1. o.
   
      I. MELLÉKLET
      1.   FOGALOMMEGHATÁROZÁSOK
      
                  1.1.
               
               
                  „Visszapillantó tükör”: olyan eszköz, amelynek az a feladata, hogy a 2.5. pontban geometriailag meghatározott látómezőben tiszta rálátást nyújtson – ésszerű határokon belül – hátrafelé, és amelyet sem a traktor alkatrészei, sem a traktoron tartózkodó személyek nem takarhatnak el. A mezőgazdasági munka végzése közben a szerszámok megfigyelésére tervezett kiegészítő tükrök és visszapillantó tükrök nem feltétlenül típusjóváhagyás-kötelesek, de a 2.3.3–2.3.5. pont előírásainak megfelelően kell felszerelni azokat.
               
            
                  1.2.
               
               
                  „Belső visszapillantó tükör”: olyan, az 1.1. pont szerinti eszköz, amely a traktor fülkéjén vagy vázszerkezetén belül van felszerelve.
               
            
                  1.3.
               
               
                  „Külső visszapillantó tükör”: olyan, az 1.1. pont szerinti eszköz, amely a traktor külső felületének valamely részére van felszerelve.
               
            
                  1.4.
               
               
                  „Visszapillantó tükrök osztálya”: egy vagy több közös jellemzővel vagy funkcióval rendelkező visszapillantó tükrök közös kategóriája. A belső visszapillantó tükrök az I. osztályba vannak csoportosítva, a külső visszapillantó tükrök pedig a II. osztályba.
               
            2.   FELSZERELÉSI KÖVETELMÉNYEK
      2.1.   Általános
      
      
                  2.1.1.
               
               
                  Traktorok csak olyan, I. és II. osztályú visszapillantó tükrökkel szerelhetők fel, amelyeken megtalálható a közvetett látást biztosító eszközök és az ilyen eszközökkel felszerelt járművek típusjóváhagyására vonatkozó tagállami jogszabályok közelítéséről szóló, a 70/156/EGK irányelvet módosító és a 71/127/EGK irányelvet hatályon kívül helyező, 2003. november 10-i 2003/97/EK európai parlamenti és tanácsi irányelvben (1) megállapított EK-típusjóváhagyás jel.
               
            
                  2.1.2.
               
               
                  A visszapillantó tükröket úgy kell rögzíteni, hogy rendes vezetési körülmények között a helyükön maradjanak.
               
            2.2.   A visszapillantó tükrök száma
      
      Minden traktort fel kell szerelni legalább egy külső visszapillantó tükörrel, amely a traktor bal oldalára van szerelve azon tagállamokban, ahol jobbra tartó forgalom van, és a traktor jobb oldalára azon tagállamokban, ahol balra tartó forgalom van.
      2.3.   A visszapillantó tükör felszerelésének helye
      
      
                  2.3.1.
               
               
                  A külső visszapillantó tükröt úgy kell elhelyezni, hogy a traktorvezetőnek tiszta képe legyen az útnak a 2.5. pontban meghatározott részéről, miközben rendes vezetési helyzetben ül a vezetőülésen.
               
            
                  2.3.2.
               
               
                  A külső visszapillantó tükörnek láthatónak kell lennie a szélvédő üvegnek az ablaktörlő által tisztított részén át vagy az oldalablakokon keresztül, ha a traktor ezekkel fel van szerelve.
               
            
                  2.3.3.
               
               
                  A visszapillantó tükörnek nem szabad lényegesen tovább kinyúlnia a traktor vagy a pótkocsija külső karosszériáján túlra, mint amennyire az a 2.5. pontban meghatározott látómező áttekintéséhez szükséges.
               
            
                  2.3.4.
               
               
                  Ha a külső visszapillantó tükör alsó széle 2 m-nél kisebb magasságban van a talaj felett a traktor megterhelt állapotában, akkor e visszapillantó tükörnek nem szabad 0,20 m-nél jobban kinyúlnia a traktornak vagy pótkocsijának a visszapillantó tükrök nélkül mért teljes szélességén túlra.
               
            
                  2.3.5.
               
               
                  A 2.3.3. és 2.3.4. pontban meghatározott feltételek teljesülése esetén a visszapillantó tükrök kinyúlhatnak a traktor hivatalosan megengedett teljes szélességén túlra.
               
            2.4.   Beállítás
      
      
                  2.4.1.
               
               
                  A belső visszapillantó tükör legyen a járművezető által beállítható, annak vezetési helyzetéből.
               
            
                  2.4.2.
               
               
                  A járművezetőnek vezetési helyének elhagyása nélkül be kell tudnia állítani a külső visszapillantó tükröt. A beállítás rögzítése azonban történhet kívülről is.
               
            
                  2.4.3.
               
               
                  A 2.4.2. pont előírásai nem vonatkoznak az olyan külső visszapillantó tükrökre, amelyek elmozdításuk után automatikusan visszatérnek eredeti helyzetükbe, vagy amelyek szerszámok használata nélkül állíthatók vissza eredeti helyzetükbe.
               
            2.5.   Látómező
      
      2.5.1.   Tagállamok, amelyekben jobbra tartó forgalom van
      A bal oldali külső visszapillantó tükör látómezőjének olyannak kell lennie, hogy a járművezető hátrafelé a szemhatárig láthassa az útnak legalább azt az egy szintben lévő, illetve vízszintes részét, amely a traktor vagy a traktorból és pótkocsijából álló járműszerelvény függőleges hosszirányú középsíkjával párhuzamos és teljes szélességének legbaloldalibb pontján átmenő síktól balra van.
      2.5.2.   Tagállamok, amelyekben balra tartó forgalom van
      A jobb oldali külső visszapillantó tükör látómezőjének olyannak kell lennie, hogy a járművezető hátrafelé a szemhatárig láthassa az útnak legalább azt az egy szintben lévő, illetve vízszintes részét, amely a traktor vagy a traktorból és pótkocsijából álló járműszerelvény függőleges hosszirányú középsíkjával párhuzamos és teljes szélességének legjobboldalibb pontján átmenő síktól jobbra van.
      
         (1)  HL L 25., 2004.1.29., 1. o.
   
   
      II. MELLÉKLET
      A.   RÉSZ
      
         A hatályon kívül helyezett irányelv és annak módosításai
      
      
         (lásd a 6. cikket)
      
      
                  A Tanács 74/346/EGK irányelve
                  (HL L 191., 1974.7.15., 1. o.)
               
               
                   
               
            
                  A Tanács 82/890/EGK irányelve
                  (HL L 378., 1982.12.31., 45. o.)
               
               
                  Kizárólag az 1. cikk (1) bekezdésében említett, a 74/346/EGK irányelvre vonatkozó hivatkozások tekintetében
               
            
                  Az Európai Parlament és a Tanács 97/54/EK irányelve
                  (HL L 277., 1997.10.10., 24. o.)
               
               
                  Kizárólag az 1. cikk első francia bekezdésében említett, a 74/346/EGK irányelvre vonatkozó hivatkozások tekintetében
               
            
                  A Bizottság 98/40/EK irányelve
                  (HL L 171., 1998.6.17., 28. o.)
               
               
                   
               
            B.   RÉSZ
      
         A nemzeti jogba való átültetésre és alkalmazásra előírt határidők listája
      
      
         (lásd a 6. cikket)
      
      
                  Irányelv
               
               
                  Átültetés határideje
               
               
                  Alkalmazás napja
               
            
                  74/346/EGK
               
               
                  1976. január 2.
               
               
                  —
               
            
                  82/890/EGK
               
               
                  1984. június 22.
               
               
                  —
               
            
                  97/54/EK
               
               
                  1998. szeptember 22.
               
               
                  1998. szeptember 23.
               
            
                  98/40/EK
               
               
                  1999. április 30. (1)
                  
               
               
                  —
               
            
         (1)  A 98/40/EK irányelv 2. cikkének megfelelően:
      
         „(1)   1999. május 1-jétől a tagállamok:
         
                     —
                  
                  
                     semmilyen traktortípus vonatkozásában nem utasíthatják el az EK-típusjóváhagyás megadását vagy a 74/150/EGK irányelv 10. cikke (1) bekezdésének harmadik francia bekezdésében előírt okirat kiadását vagy a nemzeti típusjóváhagyás megadását, vagy
                  
               
                     —
                  
                  
                     nem tilthatják meg a traktorok első forgalomba helyezését, amennyiben a szóban forgó traktorok megfelelnek az ezen irányelvvel módosított 74/346/EGK irányelv előírásainak.
                  
               (2)   1999. október 1-jétől a tagállamok:
         
                     —
                  
                  
                     nem adhatják meg többé a 74/150/EGK irányelv 10. cikke (1) bekezdésének harmadik francia bekezdésében előírt okiratot olyan traktortípusra, amely nem felel meg az ezen irányelvvel módosított 74/346/EGK irányelv előírásainak,
                  
               
                     —
                  
                  
                     elutasítják a nemzeti típusjóváhagyás megadását olyan traktortípus vonatkozásában, amely nem felel meg az ezen irányelvvel módosított 74/346/EGK irányelv előírásainak.”
                  
               
   
   
      III. MELLÉKLET
      
         Megfelelési táblázat
      
      
                  74/346/EGK irányelv
               
               
                  98/40/EK irányelv
               
               
                  Ez az irányelv
               
            
                  1. cikk
               
               
                   
               
               
                  1. cikk
               
            
                   
               
               
                  2. cikk
               
               
                  2. cikk
               
            
                  3. és 4. cikk
               
               
                   
               
               
                  3. és 4. cikk
               
            
                  5. cikk, (1) bekezdés
               
               
                   
               
               
                  —
               
            
                  5. cikk, (2) bekezdés
               
               
                   
               
               
                  5. cikk
               
            
                  —
               
               
                   
               
               
                  6. cikk
               
            
                  —
               
               
                   
               
               
                  7. cikk
               
            
                  6. cikk
               
               
                   
               
               
                  8. cikk
               
            
                  Melléklet
               
               
                   
               
               
                  I. melléklet
               
            
                  —
               
               
                   
               
               
                  II. melléklet
               
            
                  —
               
               
                   
               
               
                  III. melléklet